Decizii la Guvern: Măsuri urgente pentru românii blocați în Africa de Sud.
Raed Arafat a susținut, duminică, un briefing de presă imediat după ședința de Guvern. Românii care au rămas blocați în Africa de Sud vor fi repatriați cât mai rapid, astfel încât să ajungă acasă, înainte de 1 decembrie.
Raed Arafat a cerut activarea Mecanismului European de Protecția Civilă. Raed Arafat a anunțat că în ședința de guvern s-a hotărât trimiterea unui avion în Africa de Sud pentru a recupera cetățenii români blocați acolo după anularea zborurilor ca urmare a apariției noii tulpine Omicron.Un număr de 36 de români sunt blocați în Africa de Sud, după ce toate zborurile au fost anulate din cauza noii variante de cornonavirus, Omicron. Dintre aceștia, 31 sunt membri ai echipei de rugby CSM Știința Baia Mare.Aceștia ar fi trebuit să revină sâmbătă în România, dar au fost întorși din drum, pentru că zborul lor a fost anulat.Știrea inițialăO şedinţa de urgenţă a Guvernului Ciucă va avea loc duminică la Palatul Victoria, pe ordinea de zi fiind măsurile care pot fi luate pentru a preveni răspândirea Omicron, noua tulpină a virusului SARS CoV-2.Şedinţa de Guvern va începe la ora 11.15.Miniştrii vor vorbi despre riscurile şi măsurile care pot fi luate în contextul apariţiei noii tulpini a virusului.Şedinţa a fost convocată în condiţiile în care din ce în ce mai multe state anunţă că au descoperit cazuri de infectare cu Omicron.